**2. számú melléklet**

**(a 23/2003. (XII. 2.) KT. számú rendelethez)**

**Vízkorlátozási terv**

A vízgazdálkodásról szóló 1995. évi LVII. törvény 15. § (4), (5), (6) bekezdésére, valamint a módosított 38/1995. (IV. 5.) Korm. rendelet 16. § (1)-(2) bekezdésére tekintettel, ha a vízigények kielégítése érdekében vízkorlátozás válik szükségessé, ennek rendje a következő:

**I. Vízkorlátozás**

1.) Ha a felhasználható (szolgáltatható) vízmennyiség természeti vagy egyéb elháríthatatlan okból lecsökken, illetve az elhárítás jelentős időigényű és ez idő alatt mennyiségi hiány jelentkezik a vízellátó rendszerben, akkor a vízhasználat – a létfenntartási vízhasználat kivételével – sorrendiség megtartásával kártalanítás nélkül korlátozható, szüneteltethető, vagy a biztonsági követelmények megtartása mellet megszüntethető.

2.) Ha a vízhasználat korlátozását be kell vezetni, a korlátozás sorrendje a következő:

2.1 I. Fokozat

Egyéb célú vízhasználatok: kertöntözés, gépkocsi mosások, úttest locsolások, közterületek és parkok öntözésének megtiltása.

2.2 II. Fokozat

Az I. FOKOZAT-ban érintetteken túlmenően:

a 10 m3/nap feletti vízfelhasználású gazdálkodó szervezetek a közüzemi szolgáltatási szerződésben meghatározott (napi) vízmennyiség 80 %-át vételezhetik a sütőipar, tejipar és a húsipart kivételével.

2.3 III. Fokozat

A II. FOKOZAT-ban érintetteken túlmenően:

a szakaszos vízszolgáltatás elrendelése.

3.) A vízkorlátozás fokozatainak elrendelésére a Békés Megyei Vízművek is tehet javaslatot. A javaslatra is tekintettel a vízkorlátozást a polgármester rendeli el.

**II. Közzététel, ellenőrzés**

1.) Az elrendelt vízkorlátozás közzétételéről és a végrehajtás ellenőrzéséről a jegyző (a Békés Megyei Vízművek bevonásával) gondoskodik az alábbiak szerint:

1.1 A jegyző a vízkorlátozás elrendeléséről értesíti az üzemeltetőt,

1.2 A korlátozást ellenőrizteti.

A korlátozás végrehajtásának ellenőrzése önkormányzati és egyben üzemeltetői feladat is.

2.1 Az önkormányzat ellenőrzési rendszerben végzi az I. fokozat betartását.

2.2 A gazdálkodó szervezetek értesítése, ellenőrzése az üzemeltető feladata.

3.) A szakaszos vízszolgáltatás bevezetésének közzététele a helyben szokásos módon történik. Ha van működő helyi, írott és elektronikus sajtó, ott ennek a célú igénybevétele indokolt.

Gádoros, 2003. december ……

 Dr. Prozlik László Varga József

 polgármester jegyző